**LĒMUMS**

Liepājā

|  |  |
| --- | --- |
| 2023. gada 15. jūnijā |  Nr.207/7(prot. Nr.7, 31.§) |

Par nedzīvojamās telpas Kungu ielā 2-8,

Liepājā daļas nodošanu lietošanā

Liepājas pilsētas pašvaldības iestāde "Liepājas pilsētas Izglītības pārvalde", kura pārstāv Liepājas valstspilsētas pašvaldību, kas ir sadarbības partneris Kurzemes plānošanas reģionam, īstenojot Eiropas ekonomikas zonas Norvēģu finanšu instrumenta finansētu projektu "Uzņēmējdarbības atbalsta pasākumi Kurzemes plānošanas reģionā", lūdz piešķirt telpu Kungu ielā 2, Liepājā projekta aktivitātes "Jauniešu uzņēmējdarbības un karjeras atbalsta centrs" īstenošanai.

Lai nodrošinātu pašvaldības īpašumā esošu telpu racionālu izmantošanu, atbalstītu Liepājas pilsētas pašvaldības iestādi "Liepājas pilsētas Izglītības pārvalde" projekta "Jauniešu uzņēmējdarbības un karjeras atbalsta centrs" īstenošanā, pamatojoties uz Pašvaldību likuma 4. panta pirmās daļas 4., 8. un 12. punktu, 10. panta pirmās daļas pirmo teikumu un 73. panta astoto daļu, Jaunatnes likuma 2.1 panta otro un trešo daļu, izskatot Liepājas pilsētas pašvaldības iestādes "Liepājas pilsētas Izglītības pārvalde" 2023. gada 25. aprīļa vēstuli Nr.382/01-05 un Liepājas valstspilsētas pašvaldības domes pastāvīgās Finanšu komitejas 2023. gada 8. jūnija lēmumu (sēdes protokols Nr.6), Liepājas valstspilsētas pašvaldības dome **nolemj:**

1. Nodot Liepājas pilsētas pašvaldības iestādei "Liepājas pilsētas Izglītības pārvalde" lietošanā nedzīvojamās telpas Kungu ielā 2-8, Liepājā (kadastra Nr.1700 033 0227 001) daļu ar kopējo platību 20,6 kv.m no 2023. gada 1. jūlija līdz 2029. gada 31. decembrim projekta "Jauniešu uzņēmējdarbības un karjeras atbalsta centrs" īstenošanai.

2. Liepājas pilsētas pašvaldības iestādei "Nekustamā īpašuma pārvalde" sagatavot un parakstīt aktu par lēmuma 1. punktā minētās nedzīvojamās telpas daļas nodošanu lietošanā Liepājas pilsētas pašvaldības iestādei "Liepājas pilsētas Izglītības pārvalde", paredzot, ka telpas lietotājs maksā par saņemtajiem komunālajiem pakalpojumiem un īpašuma apsaimniekošanas maksu, pamatojoties uz Liepājas pilsētas pašvaldības iestādes "Nekustamā īpašuma pārvalde" iesniegtu rēķinu.

3. Liepājas pilsētas pašvaldības iestādes "Liepājas pilsētas pašvaldības administrācija" Finanšu pārvaldei plānot finanšu līdzekļus lēmuma 1. punktā minēto telpu lietošanas izdevumiem.

4. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Izpilddirektora birojam, Finanšu pārvaldei, Nekustamā īpašuma pārvaldei, Nekustamā īpašuma pārvaldes Konversijas nodaļai, Liepājas pilsētas Izglītības pārvaldei |